Buong Teksto EDJOP: ISANG ANAK NG SIGWA Hanggang sa mga huling araw niya, hindi nalimutan ni Edjop ang pangako niya: ang tulungan ang mahihirap na Pilipinong makamit ang mas magandang buhay. Ang kwento natin ngayon ay isa sa mga kuwentong kabilang sa seryeng, Ang Mga Kuwento ng Makabagong Bayani ng Sandaang Salaysay. Inilathala ng The Bookmark, Inc., orihinal na isinulat sa Ingles ni Ed Maranan at salin sa Filipino nina Isyan Sandoval at Ciarra Flores, at babasahin Jay Inojosa. Pangalawa Jopson sa si Edgar Mirasol labindalawang magkakapatid. Nag-iisa siyang sa malaking bahagi ng lalaking kaniyang kabataan, hanggang sa dumating ang isa pa nilang kapatid na lalaki. Noong bata pa siya, ang kaniyang mga kapatid na babae ang kalaro niya sa bahay. Sa paglaki niya, nakipaglaro na rin siya sa mga kapitbahay. anak Malapit siya sa kanyang mga kapatid na babae. Masaya silang nagtampisaw sa mga agos ng baha sa mga kalye ng Sampaloc tuwing umuulan. Habulan, taguan, at Moro-moro naman ang kanilang pinagkakaabalahan kasama ang iba pang mga bata tuwing maaraw. Mahilig si Edgar sa mga bagay na kailangan ng kabukasan at lakas ng loob. Noong limang taong gulang siya, umaakyat siya sa likod ng mga dyip upang makalibre ng sakay mula Sampaloc hanggang Divisoria o Quiapo. Gusto niyang makita kung ano ang nasa kabilang dulo ng nakasanayan niyang bayan. Walang takot siyang kumakapit sa metal na hawakan sa likod ng dyip na kanyang sinasabitan. Hindi napansin ng mga nagmamaneho na may isang musmos na bata palang buwis buhay na nakakapit sa kanilang mga dyip habang humarurot ito sa mga maalikabok na daanan! Pero sa kabila ng kaniyang kakulitan, maalalahaning anak at kapatid si Edgar. Gamit ang perang naipon niya mula sa kaniyang baon, binibilhan niya ng regalo ang kaniyang magulang at mga kapatid. Sa eskwelahan, nakilala siya bilang bukod-tanging estudyante na uhaw sa kaalaman. Hilig niya ang pagbabasa hindi lamang ng mga teksbuk, kundi pati rin ng mga librong tungkol sa paglalakbay, pag-iimbestiga, at mga komiks. Pinag-iipunan pa nilang magkakapatid ang pambili sa mga librong ito. Isang araw, napagdesisyunan ng kaniyang mga magulang na magbukas ng tindahan sa kanilang lugar. Nautusan si Edgar at ang kanyang Ate Inday na tumulong dito sa kanilang bakanteng oras. Ang ibig sabihin nito ay mababawasan ang oras nila upang makipaglaro sa iba pang mga bata sa kanilang lugar. Gayumpaman, masaya at bukas-loob silang tumulong sa kanilang magulang. Sa paglipas ng mga taon, pinagsikapan nilang magtrabaho. Dumami nang dumami ang bumibili sa kanilang tindahan hanggang naging isa ito sa pinakaunang supermarket sa Pilipinas. Ngunit dumating din ang panahong nahirapan ang pamilya nila. Nalugi ang kanilang negosyo hanggang sa kinailangan nilang magtanggal ng mga empleyado. Sina Edgar at ang kaniyang Ate Inday lang ang inasahan ng kanilang magulang na patakbuhin ang tindahan. Winawalis nila ang sahig, pinupuno ang mga salansanan, at kinakandado ang kaha sa pagtatapos ng bawat araw. Sandaang Salaysay: Edjop: Isang Anak ng Sigwa
Pero kahit na abala sila sa tindahan, hindi nila napapabayaan ang mga gawain sa eskwela. Dagdag pa nga, kahanga-hangang pinaghusayan ni Edgar ang pag-aaral hanggang sa makapagtapos siya ng elementarya sa Ateneo. Dumating ang panahon na nagsimulang magtanong at magmuni si Edgar tungkol sa buhay ng ibang tao. Isang araw, natanong niya kay Sianing, ang kasambahay ng pamilyang Jopson, "Ate Sianing, bakit ka nagtatrabaho sa bahay ng ibang pamilya? Paano naman ang sarili mong pamilya? 'Di ba nakatira ka sa probinsya? Bakit kailangan mo pang pumunta rito sa Maynila?" "Mahirap ang buhay sa probinsya," paliwanag ni Sianing. "Mahirap lang ang pamilya ko. Nakakakain lang kami tuwing may ani kami sa maliit naming lupa. Kapag hindi umulan, wala kaming ani. May mga panahon na wala talaga kaming makain. Ito ang dahilan kaya napipilitan ang marami sa amin na maging katulong sa tahanan ng iba rito sa siyudad... "Huwag kang mag-alala, Ate Sianing." Ang sabi ng batang Edgar "Pagtanda ko, maghahanap ako ng paraan para maging mas produktibo ang lupa natin, para hindi na kayo magutom uli." Maraming taon ang nagdaan. Edjop na ang tawag sa kaniya sa eskwela. Lumipas na ang mga panahon ng mga pambatang laro--ng pagsabit sa likod ng mga dyip, ng pagtatampisaw sa baha sa Sampaloc pagkatapos ng bagyo. Nasa kolehiyo na siya ngayon, kaharap ang di-hamak na mas malaking sigwa sa kaniyang buhay, bilang pinuno ng pinakamalaking kilusang pang-estudyante sa bansa. Isang araw, pinamunuan niya ang libu-libong estudyante sa isang malaking demonstrasyon sa harap ng Lumang Gusali ng Kongreso sa Maynila. Hawak ang mikropono, tinuligsa niya ang mga katiwalian ng administrasyong Marcos. Namantsahan ang araw na iyon ng matinding kaguluhan sa pagitan ng mga demonstrador at riot police. Maraming estudyante ang binugbog gamit ang malalaking batutang nakababali ng buto at nakakamatay. Sa loob ng ilang araw, napuno ang lungsod ng mga sagupaan sa pagitan ng mga estudyante at mga armadong pulis. Sinaklot ng lagim ang buong Manila. Naimbitahan si Edjop at ang iba pang estudyante sa Malacañang upang makipagdiyalogo kay Presidente Marcos. Hindi katangkaran si Edjop ngunit puno siya ng tapang at lakas ng loob. Kahit ang malalaking, nakasisindak na lalaki sa Malacañang ay nakakikilala sa kaniya. Hinangaan nila ang binatang itong malaki at umaalingawngaw ang boses, at na laging laman ng mga diyaryo ang pangalan. Sa kalagitnaan ng pulong, biglang tumayo si Edjop at may inabot na isang pirasong papel kay Presidente Marcos. "Mr President," ang sabi ng batang pinuno, "nais po naming lumagda kayo sa isang dokumento, na nagsasabing hindi kayo muling tatakbo bilang presidente sa pangatlong termino!" Namutla si Marcos at sinagawan si Edjop: "Sino ka upang utusan ako? Anak ka lang ng tindero!" Sandaang Salaysay: Edjop: Isang Anak ng Sigwa
Napuno ng tensyon ang silid. Sa sandaling iyon, narinig ang mga sigawan at pagsabog sa labas ng Palasyo. Ang mga radikal na pangkat ng estudyante ay nakatakda nang sumugod! Natapos agad ang pulong sa pagitan ng mga estudyante at ng Presidente. Umalis sina Edjop at ang kaniyang grupo. Magdamag ang pag-atake ng mga demonstrador sa Palasyo. Namatay ang ilang estudyante. Labis na ikinalungkot ni Edjop ang mga pagkamatay na ito. Nagsimula siyang maging mas mulat sa kalagayan ng iba't ibang panig ng Pilipinas. Sa kaniyang pamamalagi sa Ilocos Sur, nakita niya ang pagdurusa ng mga mamamayang nawalan ng bahay, sinunog ng mga sundalong bayaran ng isang pulitikong angkan. Pagpunta niya sa Negros, nakita niyang harap-harapan ang kaawa-awang kalagayan ng mga sacada. Sila ang mga magsasakang nag-aani ng tubó para sa mayayamang asendero ng asukal. Ilang piso lang ang bayad sa kanila para sa kayod-kabayong pagtatrabaho. Nang makatapos sa kolehiyo, ginugol ni Edjop ang buong oras niya sa pag-oorganisa sa mga unyon ng manggagawa. Sa katunayan, tumulong pa siya sa pag-oorganisa ng unyon sa supermarket ng kanilang pamilya! "Kinakalaban mo na ba ang sarili mong pamilya?" tanong sa kaniya ng mga magulang niyang masama ang loob.. "Hindi po, Ma at Pa. Mahal ko po kayo at ang ating pamilya. Pero naghahanap po ang mga trabahador natin ng mas mabuting kalagayan, at may karapatan po silang bumuo ng unyon." tugon ni Edjop. Kalaunan ay naintindihan ng magulang niya ang ipinaglalaban ni Edjop. Nang nagdeklara ng Batas Militar si Marcos, sumali si Edjop sa isang lihim na kilusan at sa pakikibaka laban sa diktadurya. Nagpunta siya sa kanayunan upang makiisa sa mga pesante. Naging isa siya sa hinahangaang pinuno ng New People's Army, ngunit kalaunan ay pinatay siya ng mga militar ni Marcos. Hanggang sa mga huling araw niya, hindi nalimutan ni Edjop ang pangako niya noon pa kay Sianing: ang tulungan ang mahihirap na Pilipinong makamit ang mas magandang buhay. *** Pinagkuhanan: Edjop: Isang Anak ng Sigwa. Salin sa Filipino ni Isyan Sandoval at Ciarra Flores. Edjop: Child of the Storm. Ed Maranan. The Bookmark, Inc. 2009. Mga Kasalukuyang Kwento sa Serye Sa Ingles Sa Filipino The Monkey and the Turtle Sun and Moon Sagacious Marcela The Story of our Fingers Why the Cow's Skin is Loose on the Neck The Lost Necklace Why Cocks have Combs on their Head The LIght of The Fly The Snail and The Deer Why Dogs Wag Their Tails Ang Pagong at ang Matsing Ang mga Paglalakbay ni Juan Ang Pinagmulan ng Daigdig (Si Malakas at si Maganda) Ang Unang Unggoy Ang Alamat ng Palay Ang Pinagmulan ng Lamok Kung Paano Yumaman si Jackyo Ang Anting-anting ni Manuelito Ang Gamugamo at Ang Liwanag Kung Bakit Gusto ng Bagobo ang Pusa Sandaang Salaysay: Edjop: Isang Anak ng Sigwa
Mga Kuwentong Pampasko: Adarna House: The Poor Man who Became King The Sultan with a Heart of Stone Buking si Santa Istatriray: Ang Bituing may Buntot Alamat ng Puto-Bumbong Felice, Noel, and the Christmas Day Disaster Bakit Matagal ang Sundo ko? Why is Mommy Late? Asul na Araw Blue Day Ano'ng Gupit Natin Ngayon? How would you like your haircut today? Sampung Magkakaibigan Ten Friends Ang Pambihirang Sombrero The Amazing Hat Ang Mga Kuwento ni Lola Basyang ni Severino Reyes (Anvil Publishing) Tahanan Books Ang Pitong Tanga Rosamistica Ang Mahiwagang Biyulin Ang Binibining Tumalo sa Hari Labindalawang Masasayang Prinsesa Ang Babaeng Nahulog Mula sa Langit at Iba Pang Kuwentong-bayan Pulo ng Digmaan: Alamat ng Pulo Apo The Termite Queen and other Classic Philippine Earth Tales Volcano of Love and Death Ang Mga Kuwento ng Makabagong Bayani/ Modern Hero Stories (The Bookmark, Inc.) Edjop: Isang Anak ng Sigwa Lub-dub, lub-dub (Fil.) Made Perfect in Weakness The Public's Servant Abangan ang iba pang kwento sa seryeng podcast na ito. PAGKILALA Areté Ma. Mercedes Rodrigo Ricardo Abad Executive Producers D Cortezano Producer John Robert Yam Overall Sound Designer Harold André Santos Theme Music Composer D Cortezano Episode Sound Designer John Robert Yam Nilo Beriarmente Sound Engineers Ivy Baggao Talent Coordinator and Production Associate Jethro Nibaten Adrienne Ungriano Rey Sotto Duane Ligot Ralph Joseph Adarlo Carlos Hombrebueno Sound Design and Technical Team Sandaang Salaysay: Edjop: Isang Anak ng Sigwa
Arielle Acosta Vannessa Reventar Ross Du Arielle Acosta Lazir Caluya Dreamlist Digital Ateneo de Manila Basic Education Fr. Joaquin Jose Mari C. Sumpaico III SJ Ateneo Grade School Jaime Jose G Nicdao, PhD Jervy M. Robles Ateneo Junior High School Jose Antonio P. Salvador Genalyn S. Sanvictores Paolo Ven B. Paculan Christian Hereson R. Sandoval Jeremiah Ciarra D. Flores Jonnel Inojosa Kristine Ann P. Valdellon Ateneo Senior High School Ma. Victoria P. Dimalanta Luis Allan B. Melosantos Logistical Support Illustrator Brand Developers Web developers Vice President for Basic Education Finance Officer of the Office of the Vice Presidentfor Basic Education Director for Administration of the Grade School Officer-In-Charge, Headmaster Assistant Headmaster for Academic Affairs Principal Assistant Principal for Academic Affairs Senior Teacher, Subject Area Coordinator, Filipino Filipinio Teachers - Translators Associate Teacher, Filipino Master Teacher, Subject Area Coordinator, English Principal Assistant Principal for Academic Affairs Sandaang Salaysay: Edjop: Isang Anak ng Sigwa